open-index/open-wikipedia-markdown huggingface dataset:
Reginald Doherty

**Reginald «Reggie» Frank Doherty** (født 14. oktober 1872 i Wimbledon, England, død 29. desember 1910 i London) var en britisk tennisspiller. Eldre bror til Lawrence Doherty.

Reggie Doherty vant singleturneringen i Wimbledon fire år på rad, 1897&ndash;1900. Sammen med sin bror Lawrence vant han doublen åtte ganger i perioden 1896&ndash;1906. Brødrene deltok også på det fremgangsrike engelske Davis Cup-lag som vant i cupen i 1903&ndash;1906.

Brødrene ble i 1980 opptatt i International Tennis Hall of Fame.

## OL-medaljer
* 1900  Paris -  **Gull** i tennis, double herrer (sammen med Lawrence Doherty)
* 1900  Paris -  **Gull** i tennis, mixeddouble (sammen med Charlotte Cooper)
* 1908  London -  **Gull** i tennis, double herrer (sammen med George Hillyard)
* 1900  Paris -  Bronse i tennis, single herrer

## Grand Slam-titler
*  **[[Wimbledon (tennis)|Wimbledon]]:**
** Single herrer – 1897 (han beseiret Harold Mahoney med 6-4 6-4 6-3 i finalen)
** Double herrer – 1897 (sammen med Lawrence Doherty)
** Single herrer – 1898 (han beseiret Lawrence Doherty med 6-3 6-3 2-6 5-7 6-1 i finalen)
** Double herrer – 1898 (sammen med Lawrence Doherty)
** Single herrer – 1899 (han beseiret Arthur Gore med 1-6 4-6 6-3 6-3 6-3 i finalen)
** Double herrer – 1899 (sammen med Lawrence Doherty)
** Single herrer – 1900 (han beseiret Sidney Smith med 6-8 6-3 6-1 6-2 i finalen)
** Double herrer – 1900 (sammen med Lawrence Doherty)
** Double herrer – 1901 (sammen med Lawrence Doherty)
** Double herrer – 1903 (sammen med Lawrence Doherty)
** Double herrer – 1904 (sammen med Lawrence Doherty)
** Double herrer – 1905 (sammen med Lawrence Doherty)
*  **[[US Open (tennis)|Amerikanske mesterskapet]]:**
** Double herrer – 1902 (sammen med Lawrence Doherty)
** Double herrer – 1903 (sammen med Lawrence Doherty)

## Referanser


## Eksterne lenker
*
Tasejeva

**Tasejeva** (russisk: Тасеева) er ei elv i Krasnojarsk kraj i Russland. Den er ei venstre sideelv til Angara, og er 116&nbsp;km lang (medregnet tilløpselva Tsjuna: 1&nbsp;319&nbsp;km), og har et nedbørfelt på  128&nbsp;000&nbsp;km². 

Elva dannes ved samløpet mellom elvene Birjusa og Tsjuna, og den renner deretter mot nordvest, og munner ut i Angara ved Kulakovo. Middelvannføringen er 740&nbsp;m³/sek. Eneste større sideelv er Usolka.

## Referanser
Laurence Doherty

**Hugh Laurence «Laurie» Doherty** (født 8. oktober 1875 i Wimbledon i England, død 21. august 1919) var en britisk tennisspiller. Han var yngre bror til Reginald Doherty.

Laurie Doherty vant singleturneringen i Wimbledon fem år på rad, 1902&ndash;1906. Sammen med sin bror Reginald vant han doublen åtte ganger i perioden 1896&ndash;1906. Brødrene deltok også på det engelske Davis Cup-laget som vant konkurransen 1903&ndash;1906.

Brødrene ble i 1980 opptatt i International Tennis Hall of Fame.

## OL-medaljer
* 1900  Paris -  **Gull** i tennis, single herrer
* 1900  Paris -  **Gull** i tennis, double herrer (sammen med Reginald Doherty)
* 1900  Paris -  Bronse i tennis, mixeddouble (sammen med Marion Jones)

## Grand Slam-titler
*  **[[Wimbledon (tennis)|Wimbledon]]:**
** Double herrer – 1897 (sammen med Reginald Doherty)
** Double herrer – 1898 (sammen med Reginald Doherty)
** Double herrer – 1899 (sammen med Reginald Doherty)
** Double herrer – 1900 (sammen med Reginald Doherty)
** Double herrer – 1901 (sammen med Reginald Doherty)
** Single herrer – 1902 (han beseiret Arthur Gore i finalen med 6-4 6-3 3-6 6-0)
** Single herrer – 1903 (han beseiret Frank Riseley i finalen med 7-5 6-3 6-0)
** Double herrer – 1903 (sammen med Reginald Doherty)
** Single herrer – 1904 (han beseiret Frank Riseley i finalen med 6-1 7-5 8-6)
** Double herrer – 1904 (sammen med Reginald Doherty)
** Single herrer – 1905 (han beseiret Norman Brookes i finalen med 8-6 6-2 6-4)
** Double herrer – 1905 (sammen med Reginald Doherty)
** Single herrer – 1906 (han beseiret Frank Riseley i finalen med 6-4 4-6 6-2 6-3)
*  **[[US Open (tennis)|Amerikanske mesterskapet]]:**
** Single herrer – 1903 (han beseiret William Larned i finalen med 6-0 6-3 10-8)
** Double herrer – 1902 (sammen med Reginald Doherty)
** Double herrer – 1903 (sammen med Reginald Doherty)

## Referanser


## Eksterne lenker
*
Judy Reyes

**Judy Reyes** (født 1967) er en amerikansk skuespillerinne.

Hun spilte Carla Espinosa i TV-serien *[[Scrubs]]*.

Hun har dominikanske røtter og en tvillingsøster. Hun snakker flytende spansk.

## Referanser


## Eksterne lenker
* 
* Judy Reyes NBC bio
Ken Jenkins

**Ken Jenkins** (født 1940) er en amerikansk skuespiller. Han spilte dr. Bob Kelso i TV-serien *[[Scrubs]]*.

Jenkins giftet seg med Joan Patchen i 1958. De skilte senere lag og han giftet seg med Katharine Houghton, Katharine Hepburns niese. De har tre sønner. Han er far til Daniel H. Jenkins og spilte sammen med sin sønn i Broadway-oppsetningen av *[[Big River (musikal)|Big River]]* (1985).

## Referanser


## Eksterne lenker
*
Robert Kelso

**Robert «Bob» Kelso** er en fiktiv person i TV-serien *[[Scrubs]]*.

Bob Kelso er *Chief of Medicine* tilsvarende overlege/avdelingsoverlege på sykehuset Sacred Heart. I sesong 7 får vi vite at Kelso er 65 år, selv om han har løyet på alderen sin ved flere anledninger.

## Familiehistorie
Kelso har en kone ved navn Enid som i løpet av serien blir invalid. Han hadde også en hund, Baxter, som døde, noe som resulterte i at Kelso ikke kunne la være å gråte gjennom en hel dag før han med vilje dehydrerer seg selv. Han har minst to sønner, en med Enid; Harrison Kelso som er homofil, og Thong Tri Kelso som han har med en ukjent vietnameser. 

## Trivia
I motsetning til dr. Cox ser Kelso på sykehuset utelukkende som en pengemaskin, han ønsker ikke å reformere det amerikanske systemet der bare de rike får den beste behandlingen. Det er gjennom hele serien tydelig hvordan han favoriserer pasienter med gode forsikringer og mye penger, og hvordan han vil ha pasienter uten forsikring så langt unna som mulig. Han provoserer ved å nekte dem behandling og å stenge avdelinger på sykehuset dedikert til fattige mennesker. Likevel benytter han seg av gratistilbudene selv, han dukker opp på en *Free Clinic* der dr. Elliot Reid jobber for en kort periode i serien. Det kommer ofte frem at han kjempet i Vietnam og at han har tatovert «Johnny», navnet på en medsoldat, på rumpa si.
Tsjuna

**Tsjuna** (russisk: Чуна, kalt **Uda** (russisk: Уда) oppstrøms for bosetningen Tsjunskij) er ei elv i Irkutsk oblast og Krasnojarsk kraj i Russland.  Den er 1&nbsp;203&nbsp;km lang, med et nedbørfelt på 56&nbsp;800&nbsp;km².

Elva har sitt utspring lengst sørvest i Irkutsk oblast, på rundt 2&nbsp;500&nbsp;meters høyde i nordhellingen av de østlige Sajanfjellene. Fra kildeområdet renner elva mot nord over Det sentralsibirske platå. Den renner gjennom byen Nizjneudinsk, og snur deretter mot vest til den løper sammen med Birjusa og danner elva Tasejeva.

## Referanser


## Eksterne lenker
*
George Finnegan

**George V. Finnegan** (født 1882, død 28. februar 1913 i San Francisco,  California) var en amerikansk bokser som deltok i de olympiske leker 1904 i St. Louis.

Finnegan ble olympisk mester i vektklassen fluevekt i boksing under OL 1904 i St. Louis. Det var kun to deltakere i klassen, begge fra USA. Han bokset også finalen i bantamvekt, han tapte til sin landsmann Oliver Kirk. Det var kun to boksere i den vektklassen også.

## OL-medaljer
* 1904  St. Louis -  **Gull** boksing, fluevekt 
* 1904  St. Louis  Sølv boksing, bantamvekt

## Referanser


## Eksterne lenker
*
Oliver Kirk

**Oliver Leonard Kirk** (født 20. april 1884 i Beatrice, Nebraska, død 14. mars 1960 i St. Louis, Missouri) var en amerikansk bokser som deltok i de olympiske leker 1904 i St. Louis.

Kirk ble dobbel olympisk mester i boksing under OL 1904 i St. Louis. Han vant  vektklassen bantamvekt, det var kun to deltakere i klassen, begge fra USA, og han vant også tittelen i klassen fjærvekt. I den vektklassen var det tre boksere, alle fra USA. Kirk er den eneste bokseren som har vunnet to gull i boksing i ulike klasser under et og samme OL.    
    
## OL-medaljer
* 1904  St. Louis -  **Gull** boksing, bantamvekt 
* 1904  St. Louis  **Gull** boksing, fjærvekt

## Referanser


## Eksterne lenker
*
Harry Spanjer

**Henry John «Harry» Spanjer** (født 9. januar 1873 i Michigan, død juli 1958 i Pinellas County, Florida), var en amerikansk bokser som deltok i de olympiske leker 1904 i St. Louis. 
 
Han ble olympisk mester i vektklassen lettvekt i boksing under OL 1904 i St. Louis. Det var åtte deltakere i klassen, alle fra USA. Han bokset også finalen i weltervekt, han tapte til sin landsmann Albert Young. I den klassen var det fire boksere, alle fra USA.

## OL-medaljer
* 1904  St. Louis -  **Gull** boksing, lettvekt 
* 1904  St. Louis  Sølv boksing, weltervekt

## Eksterne lenker
*
Lucie (film)

***Lucie*** er en norsk dramafilm fra 1979 regissert av Jan Erik Düring. Hovedrollene spilles av Inger Lise Rypdal, Gösta Ekman, Kari Simonsen og Nils Sletta. Filmen bygger på Amalie Skrams roman *Lucie* som i grove trekk handlet om kvinners kår og begrensninger på slutten av 1800-tallet i Norge.

## Handling
Kristiania kunne i siste halvdel av 1800-tallet by på et variert fornøyelsesliv. Det eksisterte en rekke varitéteatre og byen hadde også sitt eget bordellkvarter. Prostitusjon var legalt og det ble ansett berettiget at en kvinne dro økonomiske og andre fordeler av sin kropp og fysiske fortrinn.

Den vakre variteskuespillerinnen Lucie (Inger Lise Rypdal) er ikke minst klar over dette faktum. Hun har gjort bekjentskap med juristen Gerner (Gösta Ekman), en fin og dannet herre på byen. Det hele utvikler seg til et erotisk forhold og Lucie vet å spille på Gerners sjalusi og maskuline stolthet. Hun klarer til slutt å gifter seg inn i det gode selskap, men det viser seg vanskelig å bli akseptert uten den rette klassebakgrunnen. Hennes liv blir ikke slik hun forventet og etter et svangerskap hvor forholdet til ektemannen stadig forverres, dør hun i barselseng.

## Om filmen
Filmen fikk blandet mottakelse av både Aftenpostens- og Dagbladets anmeldere. Aftenpostens Øyvind Thorsen skrev blant annet: «Det er min mening at filmens første halvpart er svært stillestående, stundom blir en litt deprimert av kjedsomelighet også», men avsluttet med å skrive: «En film til å bli deprimert av, men heldigvis først og fremst på grunn av dens tragiske innhold». Dagbladets Thor Ellingsen uttrykte også blandet begeistring og skrev blant annet: «Jeg finner *Lucie* betydelig bedre enn hva forhåndsutsagn har villet ha det til. Faktisk hadde jeg trodd den var mye verre». Men han antyder også at Rypdals rolleprestasjon trekker noe ned: «Rypdals replikker virker ofte flat og "moderne" på en illusjonsbrytende måte».

## I rollene

## Produksjonsstab
*Produksjonsleder: Bente Erichsen
*Innspillingsleder: Svein Johansen
*Foto: Hans Nord (sjefsfotograf)
*Foto: Kjersti Alver (B-foto)
*Musikk: Terje Rypdal
*Klipp: Bente Kaas
*Lyd: Lennart Forsén
*Arkitekt: Sven Wickman
*Kostymesjef: Wenche Petersen
*Sminke: June Paalgard
*Rekvisitør: Mossik Fosmark og Jan Matthias

## Referanser

## Eksterne lenker
*
Brandon Lee

**Brandon Lee** (1965–1993) var en amerikansk skuespiller.

## Barndom
Lee ble født i 1965 i Oakland som sønn av den legendariske kampsportutøveren Bruce Lee og kona Linda Lee. Da han var tre måneder gammel flyttet familien til Los Angeles i California. Da faren etter hvert fikk problemer med å få filmroller, flyttet de til Hongkong i 1971. Etter farens død i 1973 tok moren Brandon og søsteren hans, Shannon, med tilbake til USA, først til Seattle og så til Los Angeles.

## Privatliv
Lee traff Eliza Hutton i 1990. De flyttet sammen tidlig i 1991 og forlovet seg oktober 1992. De hadde planlagt å gifte seg i Mexico 17. april 1993, men han døde 17 dager før.

## Yrkesliv
Lee spilte i flere filmer og TV-serier, men det var først i filmen *[[The Crow]]* (1994) at han fikk sitt internasjonale gjennombrudd i rollen som Eric Draven. Tragisk nok døde han under innspillingen grunnet et uhell med et skytevåpen. Filmen ble likevel ferdiggjort, og ble en kultfilm. Han ble nominert som beste mannlige skuespiller for rollen som Eric Draven i *The Crow* på MTV Movie Awards. Ironisk nok handlet filmen om en mann (Eric Draven) som ble drept dagen før han skulle gifte seg.

## Ulykken

En revolver som skulle brukes under innspillingen ble ladet med ekte patroner uten krutt. Siden tennhetten  inneholder krutt så dannes det et smell, men trykket i patronhylsen er for lite til at prosjektilet forlater løpet, men blir sittende fast i løpet på grunn av friksjonen. Samme revolver ble så brukt i en annen scene, og ladet med løspatroner uten prosjektil, dette uvitende om at det satt et prosjektil i løpet. En løspatron er ladet med krutt og lager et mye større trykk enn en patron uten krutt. Trykket som oppsto var da nok til å få prosjektilet som allerede satt i løpet til å forlate løpet, og så traff Lee i mageregionen. Hastigheten på prosjektilet var lavere enn normalt i et skytevåpen, men det var nok til å skade Lee såpass at livet ikke sto til å redde. Han ble erklært død klokken 13:30 31. mars 1993. Han ble begravet på Lake View Cemetery i Seattle, ved siden av sin far.

## Filmografi
* *Kung Fu: The Movie* (1986) – Chung Wang
* *[[Legacy of Rage]]* (*Long zai jiang hu*) (1986) – Brandon Ma
* *Kung Fu: The Next Generation* (1987) – Johnny Caine
* *Ohara* (TV Episode 1988) – Kenji
* *[[Laser Mission]]* (også kjent som *Soldier of Fortune*) (1990) – Michael Gold
* *[[Showdown in Little Tokyo]]* (1991) – Johnny Murata
* *[[Rapid Fire]]* (1992) – Jake Lo
* *[[The Crow]]* (1994) – Eric Draven

## Referanser


## Kilder
* Pilato, Herbie J.*The Kung Fu Book of Caine: The Complete Guide to TV's First Mystical Eastern Western* 1993. ISBN 0-8048-1826-6
* Dyson, Cindy. *They Died Too Young: Brandon Lee*. Philadelphia: Chelsea House, 2001. ISBN 0-7910-5858-1
* Baiss, Bridget. *The Crow: The Story Behind The Film*. London: Making of The Crow Inc, 2000. ISBN 1-8700-4854-7

## Eksterne lenker
*
Mayapan

**Mayapan** (yukatansk maya: **Màayapáan**, spansk: **Mayapán**) er en førkolumbisk mayaby i delstaten Yucatán i Mexico. Byen var mayaenes politiske hovedstad på Yucatánhalvøya fra slutten av 1220-tallet til 1440-tallet, da det løst sammensatte mayariket nord på Yucatán gikk i oppløsning på grunn av borgerkrig. Man tror at det bodde mellom 11&nbsp;000 og 15&nbsp;000 mennesker i Mayapan. Mayapan ble forlatt, og i dag er det bare ruiner igjen av byen.

## Kilder
*
Albert Young

**Albert Young** (født 28. september 1877, død 22. juli 1940) var en amerikansk bokser.

Young ble olympisk mester i vektklassen weltervekt i boksing under OL 1904 i St. Louis. Han beseiret Harry Spanger i finalen. Det var fire deltakere i klassen, alle fra USA.

## OL-medaljer
* 1904  St. Louis -  **Gull** boksing, weltervekt

## Eksterne lenker
*
Charles Mayer

**Charles Mayer** var en amerikansk bokser.

Mayer ble olympisk mester i vektklassen mellomvekt i boksing under OL 1904 i St. Louis. Det var kun to deltakere i klassen, begge fra USA. Mayer bokset også i finalen i tungvekt, han tapte til sin landsmann Samuel Berger. I den klassen var det tre boksere.

## OL-medaljer
* 1904  St. Louis -  **Gull** boksing, mellomvekt 
* 1904  St. Louis -  Sølv boksing, tungvekt

## Referanser


## Eksterne lenker
*
Gulfstream X-54

**Gulfstream X-54** er et samarbeidsprosjekt mellom NASA og flyfabrikanten Gulfstream Aerospace. 5. mai 2008 ble prosjektet tildelt betegnelsen X-54, og det skal teste ut metoder for å dempe lydmur-smell. Gulfstream har i samarbeid med NASA allerede fått patent på konseptet *«Quiet Spike»*, som er en innretning for å dempe sjokkbølgene fra et fly i overlydsfart. Testene foregikk ved NASAs *Dryden Flight Research Center* ved Edwards Air Force Base i California, USA.

## Historie
Detaljer om prosjektets status er ikke tilgjengelig.

## Formål
Forskning på støyreduksjon ved supersonisk flyvning.

## Design
Ingen detaljer angående X-54 er offentliggjort.

## Spesifikasjoner
**Dimensjoner**

* **Mannskap:** ukjent
* **Lengde:** ukjent
* **Høyde:** ukjent
* **Vekt:** ukjent kg
***[[Vingespenn]]:** ukjent m

**Ytelse**

* **Motor:** 2 Rolls-Royce Tay 651
* **Skyvekraft:** ukjent
* **Toppfart:** supersonisk
* **Maks operasjonshøyde:** ukjent (ukjent fot)
* **Rekkevidde:** ukjent

## Eksterne lenker
* [Designator-System.net – MDS Designators allocated after 19 August 1998 (until June 2008)](http://www.designation-systems.net/usmilav/412015-L(addendum).html) Besøkt 20. mars 2015
* Flightglobal – Pictures: NASA reveals external vision project details with Gulfstream (engelsk). <small>Publisert 27. oktober 2008</small> Besøkt 20. mars 2015
Samuel Berger

**Samuel Berger** (født 25. desember 1884 i Chicago i Illinois, død 23. februar 1925 i San Francisco i California) var en amerikansk bokser som deltok i de olympiske leker 1904 i St. Louis.

Berger ble olympisk mester i vektklassen tungvekt i boksing under OL 1904 i St. Louis. Han beseiret Charles Mayer i finalen. Det var kun tre deltakere i klassen, alle fra USA.

## OL-medaljer
* 1904  St. Louis -  **Gull** boksing, tungvekt  USA

## Referanser


## Eksterne lenker
*
Fredstraktaten i Amiens

**Fredstraktaten i Amiens** ble underskrevet av den 25. mars 1802 av Joseph Bonaparte og Charles Cornwallis som en «endelig fredsavtale» mellom Frankrike og Storbritannia.

Gjennom avtalen lovte britene å levere Malta tilbake til malteserordenen, Egypt tilbake til Tyrkia, Ceylon til Nederlandene og Trinidad til Spania. Britene anerkjente også den franske republikken og kong Georg III fjernet den historiske tittelen «Konge av Frankrike» fra sine øvrige titler. Franskmennene lovte å trekke seg tilbake fra Napoli og Roma.

Freden kom i stand etter at den krigshissende William Pitt den yngre hadde gått av som britisk statsminister i 1801. Han ble erstattet av Henry Addington som straks tok kontakt med Napoléon Bonaparte (bror av Joseph Bonaparte) med et forslag til fredsavtale. Sjefsforhandlere for Frankrike var Charles-Maurice de Talleyrand og Joseph Bonaparte. For Storbritannia var Robert Jenkinson, 1. jarl av Liverpool.

Freden varte ikke lenge; Napoleonskrigene brøt ut i 1803, og i 1804 var William Pitt d.y. igjen britisk statsminister.

## Litteratur
* Lindqvist, Herman (2008): *Napoleon*, ISBN 8251623952

## Eksterne lenker
*
George Bryant

**George Phillip «Phil» Bryant** (født 22. februar, 1878 død 18. april 1938) var en amerikansk bueskytter.

Bryant ble dobbel olympisk mester i bueskyting under OL 1904 i St. Louis. Han vant både *Double York round* og *Double American round*. I tillegg tok han bronse i lagkonkurransen

## OL-medaljer
* 1904  St. Louis -  **Gull** bueskyting, Double York round
* 1904  St. Louis -  **Gull** bueskyting, Double American round 
* 1904  St. Louis -  Bronse bueskyting, lagkonkurranse

## Referanser


## Eksterne lenker
*
Lokslekten

**Lokslekten** (latin: *Cystopteris*) er slekt av bregner innenfor storburknefamilien *(Woodsiaceae)*, som igjen inngår i en større, monofyletisk orden, nemlig *[[Polypodiales]]*. Smith et al (2006) regner også den familien *Cystopteridaceae* til storburknefamilien.  

Lokslekten har små og spinkle, lite behårede arter med krypende jordstengler og 2-3 ganger finnede, enkeltvise blader. Artene har slør (indusium), men de blir tidlig visne om høsten. Kromosomtallet (x) er 42 hos *Cystopteris*.

I Norge vokser artene Kalklok *(Cystopteris alpina)*, *Fjell-lok *(Cystopteris montana)*, Skjørlok *(Cystopteris fragilis)*, og den sjeldne Sudetlok *(Cystopteris sudetica)* som i Norden kun vokser i Hedmark. I Himalaya går fjell-lok opp til 4.100 moh. 

Det er dessuten registrert den sterile hybriden *Cystopteris alpina* x *fragilis* i Nordland og Troms. 

## Underslekter og arter
* **Lokslekten** *(Cystopteris)*, 15-20 arter, 5 underarter, 3 varianter, 3 hybrider
** Kalklok *(Cystopteris alpina)* (Europa, Lilleasia)
** Fjell-lok *(Cystopteris montana)* (nordlige halvkule, Taiwan, N-India, SV-Kina, Himalaya)
** Sudetlok *(Cystopteris sudetica)* (Øst-Europa, Nord-Asia, Nepal)
** Skjørlok *(Cystopteris fragilis)* ssp. *fragilis* (hele kloden)
*** Berglok *(Cystopteris fragilis var./ssp. dickieana)* 
*** *Cystopteris fragilis ssp. huteri* 
*** *Cystopteris fragilis ssp. pseudoregia* (Europa)
*** *Cystopteris fragilis var. apiiformis* 
*** *Cystopteris fragilis var. altajensis* (Russland) 
*** *Cystopteris fragilis var. aprica* (Sibir)
*** *Cystopteris fragilis var. macrosorifera* (Sibir)
*** *Cystopteris fragilis var. pseudoathyrium* (Sibir)
** *[[Cystopteris filix-fragilis]]* (Europa)
** *[[Cystopteris bulbifera]]* eller «Bulblet Bladderfern»
** *[[Dickie-lok]] (Cystopteris dickieana)*
** *[[Douglas-lok]] (Cystopteris douglasii)*
** *[[Cystopteris guizhouensis]]* (Kina)
** *[[Cystopteris kansuana]]*
** *[[Cystopteris laurentiana]]* eller «St. Lawrence Bladderfern»
** *[[Cystopteris membranifolia]]*
** *[[Cystopteris modesta]]*
** *[[Cystopteris moupinensis]]*
** *[[Cystopteris pellucida]]*
** *[[Cystopteris protrusa]]* eller «Lowland Bladderfern»
** *[[Cystopteris sandwicensis]]*
** *[[Reeves-lok]] (Cystopteris reevesiana)*
** *[[Tasmania-lok]] (Cystopteris tasmanica)* (Australia)
** *[[Tennessee-lok]] (Cystopteris tennesseensis)* (Nord-Amerika)
** *[[Cystopteris tenuifolia]]*
** *[[Cystopteris tenuis]]* eller «Upland brittle Bladderfern»
** *[[Cystopteris ulei]]*
** *[[Utah-lok]] (Cystopteris utahensis)* (Nord-Amerika)
** *[[Cystopteris viridula]]*
* Underslekt ***[[Acystopteris]]***, 3 arter
** *[[Acystopteris japonica]]* (Asia)
** *[[Acystopteris taiwaniana]]* (Asia)
** *[[Acystopteris tenuisecta]]* = syn. *Cystopteris tenuisecta* (Asia)
* underslekt ***[[Pseudocystopteris]]***, 2 arter
** *[[Pseudocystopteris atkinsoni]]*
** *[[Pseudocystopteris spinulosa]]*

## Referanser


## Eksterne lenker
* 
* A. R. Smith, K. M. Pryer, E. Schuettpelz, P. Korall, H. Schneider, P. G. Wolf. 2006. "A classification for extant ferns". *Taxon* 55(3), 705-731 (pdf Link ).
* Liste over Cystopteris-arter.
Kirenga

**Kirenga** (russisk: Киренга) er ei elv i Irkutsk oblast i Russland. Den er ei høyre sideelv til Lena, og er 746 kilometer lang, med et nedbørfelt på . Kirenga er islagt fra begynnelsen av november til slutten av april. De viktigste sideelvene er Ulkan, Minja og Khanda. Byen Kirensk ligger ved elvas munning.

## Referanser
Perlebregneslekten

**Perlebregneslekten** (latin: *Onoclea*) er familie av bregner innenfor familien Onocleaceae, som igjen inngår i den større, monofyletiske ordenen Polypodiales.  Av og til regnes slekten til stortelgfamilien (Dryopteridaceae). 

Perlebregneslekten er sannsynligvis monotypisk med bare én art, nemlig ***Onoclea sensibilis***. Den andre asiatiske mulige arten, *Onoclea orientalis*, er synonym med stutsevingarten *Matteuccia orientalis*, og det er derfor uvisst om perlebregnene er monotypiske eller ikke.

Planten vokser i skogsskygge og gjerne i fuktig gjord. I USA merket innvandrerne seg at den var svært sårbar for frost, og kalte den derfor «Sensible fern».

Den er flerårig, sommergrønn, og inntil 3 meter lang inklusive krypende røtter (riozomer) med deres spredte, opprette skudd. De inntil 90 cm høye sterile skuddene er blekt gulgrønne eller mellomgrønne og sterkt flikete, og vokser spredt opp fra en krypende rot. De fertile skuddene er rødbrune og svært små med tette bladfliker, samt sporehushoper (sori) som er festet i klaser som kan minne noe om drueklaser ellerr rakler. 

Bregnen kan fremstå som en liten busk, med bladplater som kan minne litt om ferske, men spisse skudd av ask. Unge skudd er blekrøde.

Arten opptrer tidvis som en gjestende plante i Norden, men neppe i Norge. Den har utbredelse i Øst-Asia og det østlige Nord-Amerika, samt naturalisert i deler av Storbritannia og Irland.

## Arter
* Perlebregne *(Onoclea sensibilis)* (Øst-Asia, østlige Nord-Amerika til Rocky Mts)
* *[[Onoclea orientalis]]* = syn. *Matteuccia orientalis* (Øst-Asia, Japan)

## Referanser


## Eksterne lenker
* 
* A. R. Smith, K. M. Pryer, E. Schuettpelz, P. Korall, H. Schneider, P. G. Wolf. 2006. "A classification for extant ferns". *Taxon* 55(3), 705-731 (pdf Link ).
* Artikkel om perlebregne (Onoclea).
Småtelgslekten

* finntelg 
* fugletelg 
* *[[Gymnocarpium appalachianum|G. appalachianum]]*
* *[[Gymnocarpium disjunctum|G.disjunctum]]*
* *[[Gymnocarpium jessoense|G. jessoense]]*
* *[[Gymnocarpium oyamense|G. oyamense]]*
* kalktelg 

**Småtelgslekten** (latin: *Gymnocarpium*) er slekt av bregner innenfor storburknefamilien (Woodsiaceae), som igjen inngår i en større, monofyletisk orden – Polypodiales.  

Småtelgslekten har globalt 8 arter, og er små, krypende bregner med liggende jordstilker og enkeltstående, langskaftede bladplater med trekantet form. I bladskaftet er det to karbunter, og sporehushopene (sori) er helt sirkelrunde og mangler slør (indusium). I Norge finner vi fugletelg *(Gymnocarpium dryopteris)*, finntelg *(Gymnocarpium continentale)* og kalktelg *(Gymnocarpium robertianum)*.

Det er dessuten registrert de sterile hybridene *Gymnocarpium dryopteris* x *robertianum* (Østlandet og Nord-Norge) og *Gymnocarpium continentale* x *dryopteris* (Nord-Troms, Finnmark).

## Arter
* Fugletelg *(Gymnocarpium dryopteris)* (nordlige halvkule)
* Finntelg *(Gymnocarpium continentale)* (nordlige halvkule)
* Kalktelg *(Gymnocarpium robertianum)* (Vest-Europa, Nord-Amerika)
* *[[Gymnocarpium appalachianum]]* (Østlige USA)
* *[[Gymnocarpium disjunctum]]* (Nord-Amerika, østkysten av Sibir)
* *[[Gymnocarpium jessoense]]* (Himalaya, Kina, Afghanistan, Korea, Japan, nordlige halvkule)
* *[[Gymnocarpium oyamense]]* (Japan, Kina, Ny-Guinea)

## Referanser


## Eksterne lenker
* 
* A. R. Smith, K. M. Pryer, E. Schuettpelz, P. Korall, H. Schneider, P. G. Wolf. 2006. "A classification for extant ferns". *Taxon* 55(3), 705-731 (pdf Link ).
* Liste over Gymnocarpium-arter i USA.
Jakob A. Lothe

**Jakob Mathias Antonson Lothe** (1881–1975) var en norsk lærer og Venstre-politiker fra Gloppen. Han var stortingsrepresentant for Sogn og Fjordane i sju perioder 1925–1953.

## Liv og virke
Lothe ble uteksaminert fra Volda lærerhøgskole i 1901, og tok etterutdanning ved Norges lærerhøgskole 1922&ndash;1923. Lothe var lærer i Leikanger fra 1901-1902, på Gloppen folkeskole fra 1902-1922 og Gloppen framhaldsskole fra 1922-1928, og på Firda mellomskole fra 1928-1935. I 1925 tok han over gården på Lote, og drev denne ved siden av læreryrket og politikerkarrieren, til 1940. 

I 1925 ble han valgt inn på Stortinget og satt der til 1953. I perioden 1928–1930 var han i utgangspunktet vararepresentant, men ble fast representant da Per Klingenberg Hestetun døde i en ulykke i september 1928. Lothe var parlamentarisk leder for Venstre 1945&ndash;1951 og lagtingspresident 1945&ndash;1954. Lothe var 1929–36 formann for *Rosendalskommisjonen* som takserte eiendommene under Baroniet Rosendal etter at dette hadde blitt testamentert til staten.

Han satt i kommunestyret i Gloppen 1916–28, og i skolestyret 1912–29 - de fire første åra som formann. Lothe var aktiv i Det Norske Totalafholdsselkab og Noregs Mållag og sattt i styret for Firda Gymnas og Nordfjord folkehøgskule.

* 1945–1954: president i Lagtinget

* 1945–1949: Medlem av Den forberedende fullmaktskomité
* 1945–1953: Medlem av Fullmaktskomiteen, Valgkomiteen og Kirke- og skolekomiteen
* 1950–1953: Formann av Kirke- og undervisningskomiteen, nestformann Den forberedende fullmaktskomité og medlem av Den utvidede utenriks- og konstitusjonskomité

## Se også
* Liste over lagtingspresidenter
* Liste over stortingsrepresentanter fra Gloppen kommune

## Referanser


## Eksterne lenker
*
Strutsevingslekten

**Strutsevingslekten** (latin: *Matteuccia*) er slekt av bregner innenfor familien Onocleaceae, som på sin side inngår i den større, monofyletiske ordenen Polypodiales.

Strutsevingslekten har bare én art i vår del av verden. Den har muligens også en art i Asia, men denne kalles også *Pentarhizidium*, og kan også vise seg å tilhøre perlebregneslekten (*Onoclea*). Ytterligere en variant antatt å være en hybrid mellom de to strutsevingeartene.

Strutsvingene er lett kjennelige på sin høyreiste, symmetriske og opprette form, sin store høyde (inntil 170&nbsp;cm), og klargrønne farge. Bladene står i en perfekt rosett, som sirkulært utstående «vifter». Bladene er fint lodne og smalner nedover. Srutsevingslekten har ulike fertile blad og vegetative blad, og dette er et kjennetegn for Onocleaceae-familien.

Kromosomtallet (x) er 39, 41 eller 42. Den over 1,5 meter høye, vertikale planten brukes som grønnsak både i Japan og det nordøstre USA.

Strutseving *(Matteuccia struthiopteris)* er i Norge sjelden på Vestlandet og Finnmark, men vokser ellers både langs kysten og i innlandet, men mindre i Rogaland og Agder enn på Østlandet. Den trives langs elver og bekker, flommark, beitemark, og på fuktige elvebredder og skråninger.

## Arter
* Strutsevingslekten *(Matteuccia)*  
** Strutseving *(Matteuccia struthiopteris)* (Eurasia)
** *[[Matteuccia orientalis]]* = syn. *Pentarhizidium orientale* (Øst-Asia, Japan)
** Mulig hybrid: *[[Matteuccia intermedia]]* = syn. *Pentarhizidium intermedium*
* *[[Pentarhizidium]]*
** *[[Pentarhizidium orientale]]* = syn. *Matteuccia orientalis*
** *[[Pentarhizidium intermedium]]* = syn. *Matteuccia intermedia*

## Referanser


## Eksterne lenker
* 
* A. R. Smith, K. M. Pryer, E. Schuettpelz, P. Korall, H. Schneider, P. G. Wolf. 2006. "A classification for extant ferns". *Taxon* 55(3), 705-731 (pdf Link ).
Anders Lothe

**Anders Matias Abrahamsen Lothe** (født 23. desember 1875 på Lote, død 23. januar 1962 i Florø) var en norsk lærer, redaktør og målmann. Han var politisk aktiv, og var stortingsrepresentant for Ap.

## Biografi
Lothe ble født på husmannsplassen *Nylendebruket* (*Abrahambruket*) på Lote i Gloppen kommune – nå Eid kommune. Han ble uteksaminert ved Lærerskolen i Seljord i 1896. Skoleåret 1900&ndash;1901 gikk på *Gloppen private millomskule*, før han tok Millomskuleeksamen ved Tanks skole i Bergen. Han ble i 1901 den første eleven i landet som leverte en eksamensbesvarelse på nynorsk. Sensorene nektet å rette innleveringen, og den ble sendt til Departementet for godkjennelse. Stilen ble der godkjent.

Han var med å stifte *Firda Mållag* 1899, og var der formann i mange år. Han ble redaktør i avisen Firda Folkeblad i Florø i tidsrommet 1910-1915. Han var også sentral i etableringen av Firda Gymnas på Sandane.

Lothe skrev og gav ut fleire lokalhistoriske skrifter, og «Mål-reisingssoga i Sogn og Fjordane» fra 1950 er han mest kjente bok. Den omhandler blant annet striden i Nordfjord mellom Jon «Skule-Jo» Hyenes og sogneprest Jørgen Meier Heffermehl.

Lothe var stortingsrepresentant for Arbeiderpartiet fra 1928&ndash;1930, og fra 1934–1945. Han satt også i bystyret og formannskapet i Florø, og har fått en gate i Florø navngitt etter seg.

Lothe gitet seg i 1902 med Kristine Henden (f. 1881), som døde i barsel i 1905 mens hun fødte tvillinger, der den ene døde tidlig. Han giftet seg på nytt med sin svigerinne, Anna Henden (1886&ndash;1964), i 1906.

Den 27. januar 1943 ble Lothe arrestert av tyske styrker og satt i Bergens kretsfengsel til 16. februar, hvorpå han ble flyttet til Ulven og satt der til 7. mai, før han ble sendt til Grini. Han satt på Grini til 21. juli 1944.

## Se også
* Liste over stortingsrepresentanter fra Gloppen kommune

## Referanser


## Kilder
* NRKs fylkesleksikon
* Norsk samfunnsvitenskapelig datatjeneste 
* Per Sandal, «Soga om Gloppen og Breim», Band IV, 1992, ISBN 8299272009

## Eksterne lenker
*
Astrid Lindgrens Näs

**Astrid Lindgrens Näs** er et kultursenter i Vimmerby, bestående av flere bygninger med tilknytning til Astrid Lindgrens liv og forfatterskap. Senteret består i hovedsak av huset der forfatteren ble født og vokste opp, den gamle prestegården, som er blitt gjort om til kunnskapssenter, og en nybygget paviljong.

Paviljongen bla åpnet den 12. juni 2007. Den førsta utstilliningen i paviljongen, *Hela världens Astrid Lindgren*, ble initiert på oppdrag fra Stiftelsen för bevarandet av Astrid Lindgrens gärning. Bygget inneholder også en kafé og en filmsal.

I Astrid Lindgrens barndomshjem er hele førsteetasjen intakt, og ser idag ut akkurat slik som når hun var barn. Gården ble åpnet for publikum den 14. november 1998. Her arrangeres faste omvisninger. Prestegården har blitt omgjort til kunnskapssenter med omfattande bibliotek med tanke på forskning innenfor emner som berører Astrid Lindgrens kunst og litteratur.

I Vimmerby finnes det også en temapark kalt Astrid Lindgrens Värld.

## Litteratur
* Kjell Åke Hansson (red): *Hela värdens Astrid Lindgren. En utställning på Astrid Lindgrens Näs i Vimmerby*. Saltkråkan AS. Värnamo 2007. ISBN 978-91-976990-0-6

## Eksterne lenker
* Offisiell webbside.
Anne Grete Storli

**Anne Grete Storli** (født 1989) er en norsk fotballspiller fra Inderøy i Nord-Trøndelag. Hun skrev under for toppserielaget Trondheims-Ørn i 2008. Hun la opp etter sesongen 2011.

## Referanser
Ida Johanne Ve

**Ida Johanne Ve** (født 23. april 1987) er en norsk fotballspiller fra Bergen i Hordaland. Hun skrev under for toppserielaget Trondheims-Ørn i 2007.

## Referanser
Trud (avis)

***Trud*** (russisk: Труд, betyr «arbeid») er en av de mest solgte russiske avisene. Avisen ble etablert den 19. februar 1921 som et talerør for sovjetiske fagforeninger. Avisen la vekt på nyheter om arbeidslivet og økonomiske analyser. I 1990 hadde avisen høyest opplag i verden, med 21&nbsp;500&nbsp;000, noe som presenteres i Guinness rekordbok. 

Etter oppløsningen av Sovjetunionen har avisen mistet mange lesere. I februar 2008 ble avisens layout lagt helt om og formatet ble skiftet til tabloid. 

## Referanser


## Eksterne lenker
*
Grå bergmåler

**Grå bergmåler** (*Entephria caesiata*) er en sommerfugl i gruppen av de egentlige målere  (Geometridae). Den er den eneste av artene i slekten bergmålere (*Entephria*) som er vanlig i Norge, der den forekommer over hele landet. Den kan ligne på de andre bergmåler-artene, men har i motsetning til desse nesten alltid et bredt, mørkere tverrbånd i forvingen. Den ligner også mye på bjørkemålere i slekten *[[Epirrita]]*, men den flyr tidligere på året enn disse og er ikke så knyttet til skog.

## Utseende
En middelsstor (vingespenn 28 – 33&nbsp;mm), slank, grå måler. Begge kjønn har trådformede antenner. **Forvingen** er grå med flere smale, mørke tverrbånd. Midt i vingen er det et bredt tverrbånd som vanligvis er tydelig mørkere enn resten av vingen. Dette båndet har bølgete kanter og er omtrent dobbelt så bredt ved forkanten som ved bakkanten. Det midterste partiet ved vingens forkant er lysere og har en liten, avlang, mørk flekk. Forvingens ytterkant har ca. 6 par med små, svarte flekker. **Bakvingen** er skinnende silkeaktig hvit, med et tynt, grått tverrbånd. Larven er rosaaktig brun på ryggen med gulhvite, trekantede flekker, på sidene grønnlig.

## Levevis
Arten forekommer på heier, i myrlendt terreng og i åpen skog med rikelig blåbærlyng. Larvene lever først og fremst på blåbær (*Vaccinium myrtillus*), men kan også finnes på blokkebær, tyttebær og flere lyng-arter. De voksne målerne flyr i juli – august.

## Utbredelse
Arten finnes over det meste av Europa og videre østover gjennom Russland til Japan. I Norge er den vanlig over hele landet.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Entephria caesiata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Depariaslekten

**Deparia-slekten** (latin: *Deparia*) er slekt av bregner innenfor storburknefamilien *(Woodsiaceae)*, som igjen inngår en større, monofyletisk orden, nemlig *[[Polypodiales]]*.

Bregnene har enten rosettblader på oppstigende jordstengel, eller enkeltvise blader på krypende stengel. Bladene kan være fliket (finnet) 1-2 ganger, og bladskaftene har to karbunter og ofte skjellstrukturer.

Deparia-artene vokser nesten utelukkende i Asia og Stillehavet, kun én art er i tillegg kjent fra Afrika. Slekten *Hemidictyum* har én art og er en mulig monofyletisk sideslekt av Deparia.

Til Deparia regner vi også de tidligere systematiserte slektene *Lunathyrium*, *Dryoathyrium*, *Athyriopsis* og *Dictyodroma*, som ikke lenger er i bruk i moderne taksonomi.

## Slekter og arter
* ***[[Deparia]]***, inkl *Lunathyrium*, *Dryoathyrium*, *Athyriopsis* og *Dictyodroma*, > 10 arter
** *[[Deparia allantodioides]]* (Himalaya, Kina, Burma, Taiwan, Ny-Guinea)
** *[[Deparia acrostichoides]]* eller «Silver false spleenwort» (østlige Nord-Amerika)
** *[[Deparia boryana]]* (Asia, Afrika)
** *[[Deparia fenzliana]]* (Hawaii)
** *[[Deparia japonica]]* = syn. *Asplenium japonicun* (India, Øst-Asia, Japan)
** *[[Deparia kaalaana]]* (Hawaii)
** *[[Deparia marginalis]]* (Hawaii)
** *[[Deparia petersonii]] = [[Deparia petersenii]]* (Asia, Japan, Taiwan, Australia, New Zealand, Stillehavet, Hawaii, Karibien)
** *[[Deparia prolifera]]*
** *[[Deparia subfluvialis]]* (Sør-Kina, Thailand, Taiwan, Luzon)
* *Mulig monofyletisk sideslekt:*
* ***[[Hemidictyum]]***, 1 art
** *[[Hemidictyum marginatum]]*

## Referanser


## Eksterne lenker
* 
* A. R. Smith, K. M. Pryer, E. Schuettpelz, P. Korall, H. Schneider, P. G. Wolf. 2006. "A classification for extant ferns". *Taxon* 55(3), 705-731 (pdf Link).
Bergmålere

* polarbergmåler
* viddebergmåler
* glansbergmåler
* grå bergmåler
* sildrebergmåler

**Bergmålere** (*Entephria spp.*) er en slekt av sommerfugler som tilhører familien egentlige målere (Geometridae). Disse er middelsstore, slanke, grå målere som kan variere en god del i utseende, og artene kan derfor være vanskelige å skille fra hverandre. De ligner dessuten mye på bjørkemålere (slekten *[[Epirrita]]*), men kan skilles fra disse på at de flyr tidligere på året. Bergmålerne har larver som lever på ulike urter og små busker. De fleste av artene har en nordlig utbredelse, eller finnes helst i fjellet. I Norge er grå bergmåler vanlig over hele landet, de andre fire artene som forekommer i landet er relativt uvanlige.

## Systematisk inndeling / europeiske arter

* sommerfugler (Lepidoptera)
** gruppe **[[Heteroneura]]** 
*** gruppe **[[storsommerfugler]]**
**** gruppe / overfamilie **[[målere]]**  (Geometroidea) 
***** familie **[[egentlige målere]]**  (Geometridae) 
****** delgruppe Larentiinae (eller Hydriomeninae), – 685 europeiske arter, inklusiv underarter (varianter).
******* Slekten bergmålere, *[[Entephria]]* Hübner, 1825 – grå, fem arter i Norge.
******** *[[Entephria caerulata]]* (Guenée, 1852)
******** grå bergmåler, *Entephria caesiata* (Denis & Schiffermüller, 1775)
******** *[[Entephria contestata]]* (Vorbrodt & Müller-Rutz, 1913)
******** *[[Entephria cyanata]]* (Hübner, 1809)
******** *[[Entephria flavata]]* (Osthelder, 1929)
******** sildrebergmåler, *[[Entephria flavicinctata]]* (Hübner, 1813)
******** *[[Entephria infidaria]]* (de la Harpe, 1853)
******** glansbergmåler, *[[Entephria nobiliaria]]* (Herrich-Schäffer, 1852)
******** polarbergmåler, *[[Entephria polata]]* (Duponchel, 1830)
******** viddebergmåler, *[[Entephria punctipes]]* (Curtis, 1835)

## Litteratur
* Scoble. M.J. og Hausmann, A. (oppdatert 2007) Online list of valid and nomenclaturally available names of the Geometridae of the World (under prosjektet Barcode of Life) http://www.lepbarcoding.org/cl_geometridae.php
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
*
Slåtten (Måsøy)

**Slåtten** (nordsamisk: *Muotki*, kvensk: *Muotka*, begge navnene betyr *eid* eller *eidet*)  er en bygd ved fjorden Revsbotn i Måsøy kommune i Finnmark. Bygden ligger ved turistvei og fylkesvei 889, ca. 40&nbsp;km sør for kommunesenteret Havøysund.

I Slåtten ligger Slotten kirke. Den nåværende kirken ble reist i 1963, mens den første kirken på stedet kom i 1896. Den gikk tapt under nedbrenningen av Finnmark i 1944.

Slåtten fikk elektrisk lys i november 1956, og veiforbindelse i 1974.

Frem til 1. juli 1966 hadde stedet eget poststempel og poståpneri.

## Referanser
Rolf Ericson

**Rolf Ericson** (født 29. august 1922 i Stockholm, død 16. juni 1997 samme sted) var en svensk jazzmusiker (trompet) kjent fra flere innspillinger med
noen av verdens ledende jazzmusikere.
Han var flere perioder i  USA og spilte jazz og underholdning i band med 
Benny Carter, Benny Goodman, Charlie Barnet og Woody Herman (1947–50),
senere Bob Hope, Maynard Ferguson og (anbefalt av Clark Terry) i Duke Ellingtons orkester.

## Referanser
Komsomolskaja Pravda

***Komsomolskaja Pravda*** (russisk: Комсомо́льская пра́вда) er en avis som utgis i Moskva i Russland. Avisens første utgave ble publisert 24. mai 1925 og den var et talerør for ungdomsbevegelsen Komsomol og ble distribuert i hele Sovjetunionen.

Etter Sovjetunionens oppløsning fortsatte avisen som en russisk dagsavis. I perioden 2002–2007 eide det norske medieselskapet A-pressen en blokkerende minoritetsandel av avisen. 

## Utgaver
I tillegg til den russiske utgaven av *Komsomolskaja Pravda*, som utgis i regionale utgaver i ulike byer, finnes det andre utgaver av avisen i andre land i det tidligere Samveldet av uavhengige stater, slik som *Komsomolskaya Pravda v Ukraine* (Ukraina), *Komsomolskaya Pravda v Belorussii* (Belarus) og *Komsomolskaya Pravda v Moldove* (Moldova).

## Referanser


## Eksterne lenker
* 
*
Sørlandet Stewardsloge

**Sørlandet Stewardsloge** er en frimurerlosje i Den Norske Frimurerorden (Stewardsloge nr. 9 av 2. orden). Den ble grunnlagt den 30. september 1999 i Arendal underlagt Den Norske Store Landsloge.

Losjens valgspråk er *Veritas et Lux* (Sannhet og Lys).

## Ordførende Mester

## Litteratur
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
St. Andreaslogen Karmsund

**St. Andreaslogen Karmsund** er en St. Andreasloge (St. Andreasloge nr. 15) i Den Norske Frimurerorden som ble innviet den 28. februar 2001 i Haugesund. Logen ble umiddelbart lagt under Bergens Provincialloge.

Logens valgspråk er Lys i Mørket.

Logens historie begynner med Haugesund St. Andreas broderforening, som ble grunnlagt den 3. november 1992, underlagt St. Andreaslogen Bjørgvin. Den 17. september 1993 ble den opphøyd til deputasjonsloge, og ble selvstendig i 2001.

## Ordførende Mestere

## Litteratur
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
St. Andreaslogen Kronen

**St. Andreaslogen Kronen** er en St. Andreasloge (St. Andreasloge nr. 16) i Den Norske Frimurerorden som ble innviet den 2. november 2001 i Fredrikstad. Logen ble umiddelbart lagt under Den Norske Store Landsloge.

Logens valgspråk er *Sapientia et Intelligentia* (Visdom og Forståelse).

Logens historie begynner med Østfold St. Andreas broderforening, som ble grunnlagt den 26. oktober 1935, underlagt St. Andreaslogen Akershus. Den 7. november 1991 ble den opphøyd til deputasjonsloge, og arbeidet fra 4. september 1997 også med V º.

## Ordførende Mestere

## Litteratur
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Borg Stewardsloge

**Borg Stewardsloge** er en frimurerlosje i Den Norske Frimurerorden (Stewardsloge nr. 10 av 2. orden). Den ble grunnlagt den 31. mars 2004 i Sarpsborg underlagt Den Norske Store Landsloge.

Losjens valgspråk er *Ubi Crux &ndash; Ibi Lux* (Der korset er, der er Lyset).

*Østfold Kapittel Broderforening* ble grunnlagt den 25. januar 1995 i Sarpsborg for brødre av VII º &ndash; Xº. Broderforeningen var en drivkraft i etableringen av Borg Stewardsloge, og eksisterer fortsatt
## Ordførende Brødre i Østfold Kapitel Broderforening

## Ordførende Mestre i Borg Stewardsloge

## Litteratur
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
St. Andreaslogen Helgeland

**St. Andreaslogen Helgeland** er St. Andreasloge nr. 14 i Den Norske Frimurerorden. Losjen ble innviet den 15. november 1997 i Mo i Rana. Logen ble umiddelbart lagt under Trondhjems Provincialloge. 

Logens valgspråk er *Ave Crux Spes unica* (Hill deg Kors, det eneste Håp)

## Helgeland St. Andreas broderforening 1991&ndash;1997
Helgeland St. Andreas broderforening ble grunnlagt den 2. november 1991, underlagt St. Andreaslogen Hålogaland. Foreningens Ordførende Broder, konsulent Håkon Hermann Hanssen, ble konstituert av Reidar Thue-Nilsen, Ordførende Mester for moderlogen St. Andreaslogen Hålogaland i Bodø, med embedsverket fra moderlogen Hålogaland tilstede. 74 brødre deltok under innvielsen.

Den nye foreningen ble tildelt en rekke gaver fra frimurere i Nordland. Fra moderlogen fikk foreningen et St. Andreas-sverd i gave. St. Johanneslogen Polarcirkelen ga en hammer og en bibel i gave. Polarcirkelens deputasjonsloge i Sandnessjøen overrakte et broderbeger, og to hammere ble gitt av broderforeningene i Mosjøen og Brønnøysund. Marialoge nr 28 a. K. «Klosterklokken» sendte en blomsterhilsen.

Broderforeningen arbeidet i begynnelsen med IV/V º. I april 1994 fikk den også tillatelse til å arbeide i VI º.

Broderforeningen ble samtidig anmodet av Provincial-mester Conrad Kohn i Trondhjems Provincialloge, om å arbeide for å bli en selvstendig St. Andereasloge for Helgeland, med sete i Mo i Rana. Forslaget ble bifalt av moderlogen Hålogaland og alle fire St. Johanneslogene på Helgeland.

Søknaden om opphøyelse til selvstendig loge ble godkjent i det Høye Råds møte den 18. oktober 1996.

## Selvstendig St. Andreasloge (1997)
Den 15. november 1997 ble broderforeningen opphøyd til selvstendig loge, og innviet av Den Norske Frimurerordens Stormester Syver Hagen. 

## Ordførende Mestere

## Litteratur
* Redaktørene Ivar Kr. Sellæg og Kjell Krey Dagsloth: . . . i fuldt brodersind. Nordlands frimurere i 100 år, 1899 &ndash; 1999, Festskrift ved markeringen av 100-årsminnet om frimureriets innføring i Nordland. Utgitt av St. Johanneslogen Midnatsol, Refsum Bokbinderi Oslo, oktober 2000, ISBN 82-995768-0-6
* Matrikkel over Den Norske Frimurerorden for arbeidsåret 2009, Aktietrykkeriet i Trondhjem
St. Andreaslogen Oppland

**St. Andreaslogen Oppland** er en St. Andreasloge (St. Andreasloge nr. 17) i Den Norske Frimurerorden som ble innviet den 22. november 2001 i Gjøvik. Logen ble umiddelbart lagt under Den Norske Store Landsloge.

Logens valgspråk er *Premium Laboris* (Arbeidets Lønn).

*Lillehammer St. Andreas Broderforening* ble opprettet i Lillehammer den 3. desember 1988. Broderforeningen opphørte ved logens innvielse.

## Ordførende Mestere

## Litteratur
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
St. Andreaslogen De fire Roser

**St. Andreaslogen De fire Roser** er en St. Andreasloge (St. Andreasloge nr. 18) i Den Norske Frimurerorden som ble innviet den 13. november 2006 i Drammen. Logen ble umiddelbart lagt under Den Norske Store Landsloge.

Logens valgspråk er *Magna est Veritas et Praevalebit* (Sannheten er stor og den vil seire).

Logens historie begynner med Drammen St. Andreas broderforening, som ble grunnlagt den 25. mars 1985, underlagt St. Andreaslogen Vestfold. Logen ble selvstendig i 2006. 

## Ordførende Mestere

## Litteratur
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Oka (sideelv til Angara)

:*For Volgas sideelv med samme navn se [[Oka]].

*'Oka''' (russisk: Ока́) er ei elv i Irkutsk oblast og republikken Burjatia i Russland. Den er ei venstre sideelv til Angara, og er 630 kilometer lang, med et nedbørfelt på . Den har sitt utspring i de østre Sajanfjellene lengst vest i Burjatia, og renner inn i Irkutsk oblast og fortsetter nordover, til den munner ut i Bratsk-reservoaret i Angara. Middelvannføringen er  ved Ust-Kada, 36 kilometer før munningen.

Ved Oka ligger byene Zima og Sajansk.

## Referanser


## Eksterne lenker
*